REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06-2/202-20

10. decembar 2020. godine

B e o g r a d

ZAPISNIK

SA 12.SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 10. DECEMBRA 2020. GODINE

Sednica je počela u 12,00 časova.

Sednici je, saglasno članu 70. stav 1. alineja prva Poslovnika Narodne skupštine, predsedavao dr Aleksandar Martinović, predsednik Odbora.

Sednici su prisustvovali članovi Odbora: Adam Šukalo, Veroljub Matić, Branimir Spasić, Luka Kebara, Ivana Nikolić, Nebojša Bakarec, Sandra Božić, Đorđe Milićević,Uglješa Marković i Branimir Jovanović.

Sednici su prisustvovali zamenici članova Odbora: Viktor Jevtović, zamenik Dragane Barišić, člana Odbora i Marijana Krajinović, zamenik Miroslava Kondića, člana Odbora.

Sednici nisu prisustvovali članovi Odbora: Dragana Barišić, Darko Laketić, Miroslav Kondić, Marina Raguš, Mira Petrović i Šaip Kamberi.

Predsedavajući je predložio dopunu predloženog dnevnog reda tačkom: ''Razmatranje zahteva narodnog poslanika Maje Grbić, za davanje pozitivnog mišljenja za obavljanje druge javne funkcije.“

Saglasno članu 93. Poslovnika, predsednik je stavio na glasanje predlog za dopunu predloženog dnevnog reda sa gore navednom tačkom dnevnog reda.Ovaj predlog je jednoglasno prihvaćen.

Po izjašnjenju o predlogu za dopunu dnevnog reda, shodno članu 93. stav 3. Poslovnika Narodne skupštine , predsednik Odbora je stavio na glasanje predlog dnevnog reda 12. sednice u celini.

Odbor je jednoglasno, u celini utvrdio sledeći:

D n e v n i r e d:

-usvajanje zapisnika sa 7, 8, 9. i 10. sednice Odbora -

1. Razmatranje zahteva narodnog poslanika Tomislava Jankovića, za davanje pozitivnog mišljenja za obavljanje druge javne funkcije (21 broj 02-/2011 od 07. decembra 2020. godine);

2. Razmatranje predloga predsednika Narodne skupštine, za postavljenje šefa Kabineta predsednika Narodne skupštine (21 broj 02-2013/20 od 07. decembra 2020. godine);

3. Razmatranje zahteva narodnog poslanika Maje Grbić, za davanje pozitivnog mišljenja za obavljanje druge javne funkcije.(21 broj 02-2032/20 od 09. Decembra 2020. godine).

Pre prelaska na rad po utvrđenom dnevnom redu predsednik je predložio da se usvoje zapisnici sa 7,8,9. i 10. sednice Odbora. Jednim glasanjem, većinom glasova su usvojeni zapisnici sa 7, 8, 9. i 10. sednice Odbora.

**Prva tačka dnevnog reda:** Razmatranje zahteva narodnog poslanika Tomislava Jankovića, za davanje pozitivnog mišljenja za obavljanje druge javne funkcije;

Predsednik odbora je obavestio članove i zamenike članova Odbora da je Tomislav Janković podneo zahtev za davanje pozitivnog mišljenja da uz vršenje funkcije narodnog poslanika obavlja i drugu javnu funkciju.

Diskusije nije bilo.

Na predlog predsednika, Odbor je jednoglasno dao pozitivno mišljenje Tomislavu Jankoviću , da uz vršenje funkcije narodnog poslanika, obavlja i funkciju predsednika Nadzornog odbora JP „Srem gas“ iz Sremske Mitrovice.

**Druga tačka dnevnog reda:**Razmatranje predloga predsednika Narodne skupštine, za postavljenje šefa Kabineta predsednika Narodne skupštine;

Predsednik Odbora je upoznao prisutne članove i zamenike članova Odbora da je dostavljen predlog Predsednika Narodne skupštine da se na mesto šefa Kabineta postavi Nikola Nedeljković. Ukazao je da je Odlukom o organizaciji i radu Službe Narodne skupštine propisano da šefa Kabineta predsednika Narodne skupštine postavlja Odbor za administrativno-budžetska i mandatno-imunitetska pitanja.

Diskusije nije bilo.

Na predlog predsednika, Odbor je većinom glasova doneo Rešenje o postavljenju Nikole Nedeljkovića za šefa Kabineta predsednika Narodne skupštine.

**Treća tačka dnevnog reda:**Razmatranje zahteva narodnog poslanika Maje Grbić, za davanje pozitivnog mišljenja za obavljanje druge javne funkcije.

Predsednik odbora je obavestio članove i zamenike članova Odbora da je Maja Grbić podnela zahtev za davanje pozitivnog mišljenja da uz vršenje funkcije narodnog poslanika obavlja i drugu javnu funkciju.

Diskusije nije bilo.

Na predlog predsednika, Odbor je jednoglasno dao pozitivno mišljenje Maji Grbić da uz vršenje funkcije narodnog poslanika, obavlja i funkciju predsednika Komisije za planove opštine Stara Pazova.

\*\*\*

Sednica je završena u 12,05 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić dr Aleksandar Martinović